text: Когато ние с моите братя бяхме деца, очаквахме с нетърпение неделните обеди на семейството ни. Тогава мама приготвяше някакво по-специално ястие. Едно от тях беше и пълненото пиле. Оттогава го обожавам, а после стана и любимо ястие и в моето семейство. С тази разлика, че не го приготвям специално за неделния обед, защото времената се промениха. Вече не сме в бедните години и трапезите ни са съобразени с предпочитанията на всички в семейството.
  Преди много години пилетата се продаваха с техните дреболии, увити в пликче и вътре в кухината. Сега вече не е така и затова в плънката добавяме бекон или колбас, както и гъби.
  Опитайте и съм сигурна, че ще останете доволни!
  Първата ми работа е много добре да почистя и измия пилето. Винаги има остатъци от перушина, задължително се изрязва върхът на трътката и горната част. Не изрязвам кожата, която е в повече на корема и покрай врата, защото ми е нужна за зашиването. За всеки случай минавам и с горелката. Тя изгаря и малкото невидима перушина.
  Осолявам много добре вътрешността на пилето и отвън също.
  Почиствам и измивам гъбите. Нарязвам ги на ситно
  В тефлонов тиган изсипвам 1/3 от олиото и го загрявам.
  Тогава добавям 200 мл зеленчуков бульон и оставям на котлона, докато оризът поеме водата и няма течност вече в тигана.